
La groapa lui Şaguna 


Mormintele sunj pe seama morţilor lăcașuri de odihnă, pe seama 
„viilor urne evocatoare. 


Posteritatea se oprește în pragul lor ca să smulgă tainele vieții 
ce-a fost, să descifreze impulsul unei energii sau să culeagă un în- 
vățămânť pentru ziua de mâine. Deasupra fiecărei cruci din țintirim 
planează o poveste din ttecut, care luminează în veșnicie. Sunt cruci 
de povești umile ca para gălbuie a unui opaiț în amurg, sunt crucile 
mulţimii anonime revenite la sânul țărînii primitoare. Sunt cruci însă al 
căror înțeles străluceşte departe ca un stâlp de foc călător în noapte; 
sunt crucile risipitorilor de suflet ce-au ocrotit o ideie și-au lăsat-o 
moștenire spre binele altora. A te apropia de ele înseamnă a face să 
reînvie subt ochii tăi, unele din forțele creatoare care-au dus socie- 
tatea .în eterna ei primenire mai înainte cu un pas. 


Pentru noi toți mauzoleu! metropolitului Șaguna este-un ase- 
menea prilej de împrospătare a amintirii unei rare energii rodnice 
cheltuite pe deantregul în slujba neamului. Este poate cel mai evo- 
cator mormânt al românismului din Ardeal de-o sută de ani încoace, 
fiindcă subt lespedea lui doarme omu! care-a realizat cele mai mari 
binefaceri pe seama acestui colț de pământ. De-aceea astăzi, la cinci- 
zeci de ani de când sa închis în criptă marele archiereu, întreagă 
conștiința naţională întrun avânt de pioasă reculegere călătoreşte subt 
brazii dela Răşinari, dându-și seama că dela groapa lui Șaguna, ca 
de pe-o culme de înaltă retrospecțiune istorică vedem destăşurându- -se 
unul din cele mai luminoase capitale din însaşi existenţa noastră. 

Veacul al nouăsprezecelea, perioada de procreaţie a României 
moderne, a scos pe arenă o admirabilă pleiadă de personalităţi. Princi- 
piul naţional, aruncat în laboratoriul istoriei universale de marea re- 
voluție franceză a inaugurat epoca de redeșteptare și la noi ca și în 
alte părți. Ca după un îndelung somn letargic în care sa acumulat o 
sevă milenară puterile latente au isbucnit pe amândouă laturile Car- 

paţilor și poporul nostru revenit la viață a fost zguduit din toropeala 
lui cu-o „egală intensitate subt toate stăpânirile politice de atunci. Un 
fluid misterios i-a comunicat parcă în tot organismul lui şi l-a adus 
în mişcare. Lozincele vremei au găsit deodată răsunet în oropsitele 
principate dunărene și în Ardealul chinuit de apăsarea iobăgiei. Un 
suflu romantic, o grabă febrilă de viaţă, un val impetuos de porniri 
generoase a luat conștiința obștească în stăpânire ca totdeauna în aju- 
nul marilor primeniri. Dincoace şi dincolo de munți setea de lumină 
şi de dreptate a început să agite întrun fel neobişnuit rândurile mul- 
țimii şi ca prin minune din adormirea unui mediu primitiv-patriarhal 
a crescut dintr'odată o generație de intelectuali frământați de prob- 
lemele neamului, militanți, îndrăsneți şi gata de ultimul sacrificiu 
pentru isbânda visului lor. E generaţia ideologilor dela „patruzeci şi 
opt, cum sa obișnuit să-i numească posteritatea, cei cari în Muntenia 
şi Moldova au făurit unirea Și războiul de independenţă paralel cu 
mănunchiul care a îndrumat destinele neamului aici în Ardeal după 
prăbuşirea feodalității. 

Românii de subt Habsburgi s'au găsit în fața evenimentelor epo- 
cale dela jumătatea veacului trecut orfani de- -o clasă conducătoare. 
Un popor de țărani clăcași călăuzit de preoţii lui era Ardealul nostru 
dela patruzeci şi opt. Şcolile dela Blaj singure luminau pe-acest fond 
de tristă părăsire, ca o candelă în întunerec. De-aceea a trebuit o 
răscolire a tuturor instinctelor de viață ca menirea noastră istorică să 
poată fi îndeplinită. Incordarea supremă sa făcut și-o vastă eflores- 
cență de oameni a răsărit pentru toate trebuinţele. In mersul revolu- 
ției preoțimea a unit crucea cu spada, sau ivit clerici în fruntea le- 
giunilor de lănceri, tineri advocaţi au devenit comandanți de armată, 
în vreme ce profesori de teologie s'au improvizat î în codificatorii doctri- 
nei noastre politice. Totul sa pus în mişcare, toate rezervele sau în- 
şiruit pe câmpul de bătaie în marele examen al neamului. Această 
revărsare de energii însă trebuia ordonată, ținută în frâu şi valorizată 
cu un obiectiv politic bine determinat. Se cerea deci o operă de chib- 
zuită cerebralitate, se cerea spiritul creator și intuiţia de geniu care 
stăpânește vâltoarea tulbure, se cerea omul escepțional. 

Rolul acesta Pa avut Andrei Şaguna, descedent al Pindului, tri- 
mis de soartă ca un ajutor venit de sus în tabăra Ardelenilor. 

Tânărul vicar din preziua învălmășelii generale s'a aşezat dela 
început în această largă perspectivă istorică, a ajuns repede un centru 
al mişcării şi mâna lui viguroasă a prins cu putere toate ițele. Inţe- 
legând din primele momente că milioanele de țărani români sunt pre- 
destinaţi unei conduceri teocratice, el a făcut din cârja lui vlădicească 
un sceptru de îndrumare politică. Deosebitele sale însuşiri îl împu- 
neau în îruntea trebilor. Minte de-o comprehensiune cu totul particu- 
lară pentru toate situaţiile politice, om de tact și fin diplomat, spirit 
cizelat de cultură și perfect echilibrat, pregătit deopotrivă pentru spe- 
culațiunile abstracte ca şi pentru acțiunile pozitive, ` -urmaşul de scaun 
al blagocestivului Vasile Moga, aducea cu sine şi-un element psih o- 
logic nou, linia de avânt și îndrăzneală, temperamentul de revoluţion ar 

şi conspirator, o reminiscență atavică, cine știe, din sufletul agitat al 
Macedoniei. 

Inzestrat cu-o personalitate multiplă și bogată Şaguna a devenit 
astfel diriguitorul destinelor noastre politice în Ardeal. 

Dela memorabila adunare de pe Câmpul Libertăţii la Blaj, unde 
figura lui venerabilă asemănătoare imaginei lui Andrei Hoffer eroul 
tirolez din pânzele celebre ale lui Defregger domina miile de țărani 
şi până în clipa din urmă a acestei frumoase bărbăţii, cel mai demn 
principe al bisericii noastre a fost pe planul întâi al tuturor acțiuni- 
lor constructive la noi. In acest cadru de ansamblu al sbuciumului unui 
popor trebuie apreciată munca lui: Șaguna. Ardealul românesc, chemat 
la o viaţă politică prin străduințele archipăstorului agreat la curțile 
din Viena și Petersburg, se înfățișa ca un spaţiu întins şi gol, pe care 
totul trebuie clădit. Neobositul constructor. a luat asupra sa covârşi- 
toarea sarcină de-a crea instituţiile trebuincioase pe seama milioanelor 
care-au. tânjit în umbră, cheltuindu- și puterile întřo continuă și labo- 
rioasă trudă făcâud „tuturor toate,“ după zisa Scripturii. 

Grija de căpetenie a clericului mândru de. tagma lui a fost ridica- 
rea bisericei ortodoxe din prăbuşirea și umilința ei şi reînvierea vechei 
mitropolii cutropite de vitregia vremilor.. Când această țintă extrem de 
dificilă a putut fi atinsă, înfrângându-se prin influenţa şi stăruințele 
lor conduita tradițională a burgului vienez, noul metropolit şi-a putut 
pune în lucrare ideile lui de organizator. In constituţia ce-a “dat bise- 
fricii sale, i se învederează întreg spiritul de prevedere politică unit 
cu cea mai subtilă înțelegere a problemelor morale. Statutul organic al 
lui Șaguna, opera lui personală, rămâne pentru toate vremile la noi o 
„magna charta“ a organizării bisericeşti. Principiul național şi concep- 
ţia democratică sunt la baza magistralei alcătuiri care îmbină în cel mai 
fericit chip spiritul apostolic al preceptelor creștineşti cu exigenţele 
avansate ale vieții moderne. Pusă la adăpost de amestecul inoportun 
al statului, ostil Sau prea laicizat pe temeiul unei complecte autonomii 
şi înfrățită cu complexul trebuințelor unui popor prin participarea 
preponderantă a mirenilor la toate organele ei de administrație, gu- 
vernându-se prin votul obştesc și prin sistemul electiv, biserica orîn- 
duită de Șaguna a devenit cea mai puternică cetate - de afirmare şi 
apărare națională, lăsând viitorului mai norocos indicaţiile precise pen- 
tru organizarea integrală a bisericei noastre. 

Prin activitatea lui pe tărâm bisericesc metropolitul Andrei a de- 
păşit granițele eparhiei sale și-a. menţinut contactul permanent cu ro- 
mânismul de pretntindeni. 

Dar alături de această prodigioasă frământare la adăpostul Cru- 
cii, sufletul lui înregistra toate nevoile curente și din scaunul archie- 
resc pe care prestanţa și prestigiul lui personal îl transformaseră în- 
trun piedestal de mare senior, bătrânul cu chip de vultur coboră des, 
fie că-l chema arena pubiică cotidiană, unde un sfert de veac a fost 
supremul paznic, fie-că probleme culturale sau economice îl preocupau 
pentru întărirea neamului. 

Când a fost în preajma apusului deodată cu stingerea lui o furtună 

vrăjmaşe îşi pregătea deslănțuirea asupra ogoarelor unde sa risipit 
sămânţa lui Şaguna. Era de imperialism unguresc şi-a scos la iveală 

atoputernicia, lăsând să cadă pe bietul Ardeal, după o perioadă de 
destindere, urgia anilor răi din Biblie. Moşneagul dârz a înțeles toată 

„amărăciunea vremilor schimbate și-a murmurat trist în barba de pa-- 
triarh : „Flere possum, sed juvare non!“  Infrânt în cale, ca un stejar 
despicat de fulger la margine de drum, a privit împrejur să-şi gă- 

sească un colț,- pentru repaosul de veci. Și-atunci, în acele clipe re- 

zumative ale unei vieți, căntând un simbol să-i întrupeze tot rostul 

pe lume, drumeţul dela Pind care urcase toată scara măririlor, el, 

prietenul archiducilor dela Viena și oaspele splendorilor imperiale, și-a 
ales lăcaș de ohihnă întrun sat de țărani la poală de codru verde, la . 
Rășinari, în coasta graniţei ce trebuia să cadă, într'o atmosferă. rustică 
de românism pur, în mijlocul crucilor de lemn ale acestor ciobani 

dela munte care semnificau mai limpede trăinicia rasei și pecetea de 

eternitate a năzuințelor noastre. 

Figura lui Șaguna s'a introdus în mod definitiv în conştiinţa po- 
pulară şi cultul marelui Andrei înstăpânit în toate cătunele Ardealu- 
lui își întinde rețeaua strălucitoare asupra întregului pământ românesc. 

Astăzi, la jumătate de veac, când sufletul României întregite în 
frunte cu Regele ei se apleacă în faţa acestui mormânt plin de înţe- 
les, umbra neuitatului părinte al neamului desface deasupra capete- 
lor noastre, trezind în inima tuturora un sentiment de binetăcătoare 
armonie, pentru a desprinde mai bine ritmul unei vieţi şi-a ne pătrunde 
__de poveţele ei. 

Academia Română, prin rostul meu, tulburat de duioase amintiri 
şi copleșit de măreţia clipei, își trimite prinosul de. închinare. 


OCTAVIAN GOGA 

Izvorul 


A fost întrun amurg de toamnă jilavă, 
Ori poate 'nir'o senină zi de primăvară 
Sălbatecă, neastâmpărată și fugară. . 


A fost, ori wa fost niciodată... Dar 
Căsuţele cu râsul lor de var, 
Biserica'negrită şi cu turla schilavă, 
Copiii cu cămâșile lor lungi şi albe, 
În Sufletu-mi, cu străluciri de salbe, 
Tot vin... şi ca un făcător de rele 
Nu pot să mă mai apăr azi de ele. 


A fost întrun amurg de toamnă jilavă, 
Ori poate'ntr'o senină zi de primăvară 
Sălbatecă şi veselă, ca tot ce-i tânăr... 
Urât de praf, de ziduri și de carte 
Umblam prin sat, ori stam gândind departe 
Pe prispa casei noastre dela farà... 

Nu știu, nu șiiu, nu-mi mai aduc aminte 
Nici cum a fost, nici cum s'a petrecut ! 


Atât știu doar, că uneori pierdut 

Umblam pe câmpul gras de sănătate. 

Și ştiu că uneori în sat la noi. 

Era atâta râs şi voe bună — 

Dar eu cu vântul şi cu umbrele 'mpreună 
Umblam cântând prin lanuri de trifoi 

Și printre holde mari de grâu și de secară. . . 


Și iar mai ştiu căn zile dulci de Maiu. 
Din prispa casei noastre dela fară, 

Eu deslușiam pe câmp un sfânt alaiu 
De popi, de oști, de strigăt de fanfară, 
De fumuri de câdelniţi, de biserici, 

De *nchipuiri, de flori, de cânt de clerici, 
De chiote, de nuntă și de soare 
Intro neprihânită zi de sărbătoare. . . 


C'an fața unei necuprinse arătări . 
De plăsmuiri, de basme și minuni 
Genunchii mei se prăbușiau în dungi 
In iarba caldă de svâcniri şi sărutări 
Și cu urechea pe pământul înflorit, 
Cu fața printre spicele de orz cu gene lungi, 
Eu măchinam şi ascultam inmărmurit : 
Și vuetul pământului 
Și baterile vântului 
Și freamătul pădurilor 
Și sgomotul securilor 
Și doinele plugarilor 
Și strigătul drumarilor 
Și cântecul fecioarelor 
Și murmurul izvoarelor. . ! 
Și iar, parcă mai știu, cum altedăți, 
În vremea pururi pulbere fugară, 
La geamul casei noastre dela țară 
Cu mii de maci şi crini cânta grădina 
A fericire și a sănătate 
Și mă chema să-mi flutur părun vânt 
Și să-i sărut de mii de ori lumina — 
Când pe sub poale de păduri şi pe sub coaste, 
Cu svon de scuturi şi sclipiri de oaste 
Din vreme 'n vreme chiotiă câmpia 
Și mă striga S'alerg cu ochi de soare 
Și să-i sărut din gura "'ntreagă bucuria... 


lar eu... eu ascultam uimit de toate, 
Copil în gânduri și copil în suflet... 
O, câte veri n'am pribegit prin lanuri . 
Cu haina *n vânt, cu pieptul desfăcut 
Căznindu-mă cu mâinile-amândouă 

Să prind în brațe hohotul pădurii 

Și râsul câmpului... să le sărut! 


Ce vreau şi ce 'nsemnară toate acestea 
Le mai simțesc în suflet doar povestea 
Dar cum au fost şi cum s'au petrecut 
Eu nu pot să-mi dau seama niciodată! 

Insă din argintiul farmec trecător 
S'a iezuit în mine un izvor 
Acoperit cu frunze galbene de plop — 


Arar-arar, când sufletu-mi se 'mparie, 

O mână "'mpinge frunzele 'ntr'o parte 

Și, ca un must aromitor ce-ar vrea să fiarbă, 
Cu apele lui limpezi şi senine 

Izvorul se revarsă peste mine 

Și curge 'ntr'una, curge să mă 'nece 

Măreţ, sălbatec şi tulburător — 


Sălbatecul, frumosul meu izvor,. 
Ce-i pasă lui că apele-i mă dor !? 


TEODOR MURĂȘANU 

Pe la toate porțile... 


— Un trist capitol de istorie contemporană — 


E aproape o lună de zile de când gazetele partidului naţional 
din Ardeal se opintesc din greu să lămurească pe puţinii lor cetitori 
(printre cari, neplăcute obligații profesionale ne silesc să ne numă- 
răm şi noi) şi înșiră, unul după altul, motivele cari au făcut imposi- 
bilă fuziunea cu partidul țărănist. Aceste motive, după cum era şi de 
aşteptat, sunt foarte serioase. D. Iuliu Maniu, cu celebra sa încetineală 
în pătrunderea situaţiilor, a aflat printr'o întâmplare fericită că grupa- 
rea dlui lon Mihalache preconizează „lupta de clasă“; și că prin ur- 
mare o contopire a celor două grupări ar însemna compromiterea 
„solidarismului naţional“ la care domnia-sa ţine atât de mult. Deci, 
pentru a explica pe larg aceste fundamentale deosebiri de principii, 
ne-a fost dat să asistăm în plină vacanţă politică, la un adevărat ac- 
ces de discuţie doctrinară. Mai tardivi chiar decât jandarmii din cu- 
noscuta operetă a lui Offenbach, patronii „Patriei“ și ai „Gazetei 
Transilvaniei“ au descoperit după patru ani de târguială, întreruptă 
numai la multe intervale de dese infidelități, că iubiții lor tova- 
răși, cu cari au stat cândva alături pe aceeaș bancă ministerială, cu 
cari au luptat împreună împotriva tulumbelor pompierilor din Capitală, 
cu cari sau înţeles să cucerească puterea cu „tiribombele“ revoluţiei, 
aceşti răsfățați și vechi aliați în răsboiul pentru mântuirea democraţiei, 
nutresc primejdioase și inacceptabile idei de învrăjbire socială. Desi- 
gur, zice o înțeleaptă vorbă din bătrâni, mai bine mai târziu decât 
niciodată. Ce sar fi întâmplat, dacă toate acestea ar fi ieșit la iveală 
după fuziune |... 

Nota ridicolă nu putea să lipsească nici de data aceasta din lun- 
gile și nesăratele articole cari ni se servesc. Oricine a ascultat dis- 
cursurile căpeteniilor țărăniste dela noi, a urmărit scrisul lor prin ziare 
sau, dacă nu altceva, a răsfoit programul pe care Fau publicat în bro- 
șură, știa demult ceeace foarte prudentul comitet executiv dela „Ma- 
jestic“ se preface că află, cu o atât de nevinovată mirare, abia acum. 
Mai mult decât atât: Toţi cei cari au asistat la violenta şi strigătoa- 

rea campanie împotriva „ciocoilor“ din vechiul Regat, deslănțuită azi 
de Dobreșştii și Severdanii noștri cunoscuţi, ar fi avut dreptul să creadă 
că viforoșii tribuni improvizaţi de pe Târnave sau din Șchei sunt tot. 
atât de neîmpăcați adversari ai „oligarhiei“, cași campionii țărănismu- 
lui dintre Topoloveni şi Huși. Cei cari asurzeau lumea altădată cu 
asmuţările lor pline de ură sunt aceiaş cari predică domol și cumpă- 
nit despre „armonizarea intereselor tuturor claselor sociale-naţionale“. 
Şi nu erau sinceri atunci, după cunianu sunt sinceri nici acum. Strigătele 
amenințătoare ale răsvrătiților de ieri nu erau decât vociferări electo- 
tale, în dosul cărora mocneau pofte foarte pozitive, după cum plicti- 
sitoarele divagaţii doctorale de astăzi nu sunt decât stângace încercări 
destinate să mascheze neputința partidului național de a se adapta 
nouilor împrejurări de viaţă publică din România întregită. 

Sar zice, că de la 1919 și până în clipa de față conducătorii a- 
cestui partid nau făcut altceva, decât să caute o soluţie mulțumitoare 
pentru a se conforma nouei situații. Ce de vreme pierdută în zadar, 
pentru a nu ajunge nici măcar la punctul de plecare! Bieţii voiajori 
politici ai Ardealului epuizând biletul lor de călătorie circulară au aş- 
teptat zadarnic prin toate gările, au bătut fără rezultat la toate uşile 
cerând găzduire, şi s'au întors acasă desamăgiţi, osteniţi și cu merin- 
dele pe sfârșite... Partidul național şi-a dat seama în cele din urmă, 
că nefiind în stare să realizeze nici măcar primul pas cu care trebuia 
să pornească spre înfăptuirea unui program de guvernământ, existenţa 
sa este iremediabil compromisă. Tratativele cu partidul țărănist apă- 
ruseră ca ultima posibilitate de a ieși la larg; aceste tratative au 
eșuat, de aci nevoia imperioasă de a justifica ruperea târgului cu lungi 
şi încâlcite consideraţii asupra doctrinei țărăniste. Inteligenții teoreti- 
ciani văd însă foarte bine că dacă partidul țărănist, devenind partid. 
de clasă reprezintă antagonismul unei pături 'sociale faţă de celelalte, 
tot astfel partidul naţional din Ardeal, rămânând un partid regional, 
a adoptat-o atitudine de complectă . indiferență, dacă nu chiar de os- 
tilitate față de curentele politice din celelalte provincii românești. O 
primejdioasă dezagregare în adâncime, pe deoparte, o tot atât de con- 
damnabilă izolare în suprafață, de partea cealaltă. Și câteodată, chiar 
mai rău: înveninarea raporturilor între diferitele pături ale sotietăţei, 
înăsprirea legăturilor dintre diferitele regiuni ale aceleiaș ţări. 

ps k 

Partidul național din Ardeal se găseşte deci, din nou, la răspân- 
tia unde se întâlnesc toate căile pe cari a încercat zadarnic să-şi sta- 
tornicească sălaşul. Povestea acestor rătăciri e lungă și dureroasă; ca 
constituie, cum am“ însemnat în fruntea acestor rânduri, un trist capitol 
de istorie contemporană. Abia acum, spre sfârşit, e făcută să ne mai 
înveselească. 

Numai privind în urmă, îşi dă cineva seama ce capital politic 
au prăpădit risipitorii moştenitori ai unui trecut ilustru, neajutoraţii 
urmaşi ai atâtor oameni încărcaţi de vrednicie. Au trecut abia patru 

ani, — acesta este cifra, într'adevăr, — de când partidul naţional, pe vre- 
mea aceea strâns încă în aceeaș tabără, era aşteptat la Bucureşti ca 
o intervenție mântuitoare. Acel strigăt — „Să vie ardelenii!“, care nu 
se mai aude astăzi nicăeri, era o dorință unanimă a opiniei publice 
din vechiul Regat, dornică, după prefacerile teritoriale ale răsboiului, 
de o reală înnoire a metoadelor de conducere a țării. Șefii partidului 
naţional erau primiţi în triumf, pretutindeni, dincolo de Carpaţi. Nimeni 
nu-i contesta. Nicăeri nu erau atacați. Teba lumea îi accepta, nu nu- 
mai atât: îi aștepta. Și au venit. pi o colaborare, dela guvern la 
guvern, cu di lon Brătianu, di Iuliu Maniu -s'a văzut în fruntea celui 
mai numeros grup parlamentar în prima Cameră a României-întregite. 

Cu câteva luni mai "nainte președintele Consiliului dirigent pri- 
mise la Sibiu, cu un fast regesc și cu o protocolară punere în scenă, 
pe şeful partidului liberal, primul-ministru de atunci. D. Iuliu Maniu 
credea că raporturile acestea de bună vecinătate a două guverne 
despărțite de vama din Predeal (unde mai exista un regim de control 
al circulaţiei între provinciile aceleiaş țări) avea să dureze multă vreme 
încă, Cel puţin până la întocmirea unei noui Constituţii și, dacă se 
putea, până la complecta unificare a legiuirilor de pe cele 'două ver- 
sante ale Carpaților. O mulțime de împrejurări păreau favorabile. Par- 
tidele din vechiul Regat nu arătau intenția să „descalice“ aici. 
Alegerile din 1919 au fost o serie de numiri aranjate în Consiliul di- 
rigent, fără contracandidaturi serioase. 

Aşa s'a îutâmplat că dl luliu Maniu, deși preşedintele partidului 
național, n'a luat şi presidenţia celui dintâi guvern central dela Bu- 
cureşti, ci a trecut această însărcinare dlui Alexandru Vaida, păstrând 
însă calitatea de preşedinte al Consiliului dirigent. Copilăroasă gre- 
şală, ridicol dualism! Pe de-oparte, partidul național se dorea fără 
concurență politică la el acasă, pe de altă parte cârmuia în vechiul 
Regat, în Bucovina și în Basarabia, unde, fireşte, exista o opoziţie, 
şi încă una destul de puternică. DI Iuliu "Maniu luase asupra sa Ar- 
dealul, di Al. Vaida, tot restul țării... 

Vai! socoteala nu sa dovedit dreaptă şi partidul național a tre- 
buit să-și dea repede seama că va fi nevoit să se pună de acord cu 
împrejurările şi să-și găsească tovăraşi statornici de muncă, nu cola- 
boratori întâmplători. Guvernul dlui Ål. Vaida a căzut dela putere, și 
din pricina nepriceperei membrilor săi, dar mai ales din pricina lipsei 
de legătură organică dintre elementele cari îl alcătuiau. In clipa când 
se aranjase pentru o lungă epocă de guvernare, hotărându-se să îm- 
partă neplăcerile puterei cu toate celelalte partide, — partidul naţio- 
nal se văzu aruncat în opoziţie, alături de partidul țărănesc şi de d. 
N. Iorga. In faţa ministerului Averescu s'a pus deci, pentru prima dată 
problema orientării față de luptele politice din vechiul Regat, unde nu 
existau unanimități politice, ci dimpotrivă, aprige încordări și ascuţite 
animozităţi. A fost atunci, cel dintâi moment prielnic unei hotărâri. 
Și au început, bineînţeles, şi primele ... pertractări. 

In clubul dela „Majestic“, înainte de disolvarea primului Parla- 
ment, s'au ținut lungi conciliabule, şi înfierbântate discuţii au avut loc 

până să se ia o atitudine față de noul guvern. D. general Averescu 
mavea partizani în Ardeal. Nu era deci un concurent politic al parti- 
dului naţional. Putea acesta să-i refuze colaborarea, târând în opozi-. 
ție faţă de guvernul din Bucureşti, constituțional constituit, chemat la 
cârmă prin prerogativele Coroanei, o provincie întreagă? Evident că 
nu. Și atunci, — îşi mai aduce aminte cineva ? — partidul național a 
delegat pe dnii Octavian Goga şi Vasile Goldiș să intre în ministe- 
rul Averescu, la câteva zile după constituirea lui. Dar partidul naţio- 
nal sa oprit, nehotărât, la mijlocul drumului, şi o parte din conducă- 
tori lui nau priceput datoria clipei de atunci, care era încheerea unei 
legături strânse cu singurul organism politic din vechiul Regat, impus 
de voința mulțimei. (Ciudat lucru, nimeni nu mai contestă astăzi acest 
adevăr, detractorii se- -mulțumesc să judece numai drept greșite înclina- 
țiunile de atunci ale sufragiilor populare). 


»Din ziua în care d. luliu Maniu, conform temperamentului său, 
care nu Pa mai desminţit . niciodată, a refuzat unirea cu d. general 
Averescu,—s'a început lungul calvar al oscilărilor, al târguielelor, al des- 
orientărilor pentru ceeace a mai rămas în tabăra epavelor partidului 
național de altădată. Această unire a fost însă îndeplinită, sub forma fu- 
ziunei, de d. Octavian Goga, pe care Pau urmat un mare număr de 
deputaţi și senatori ardeleni. Partidul național s'a rupt atunci în două, 
şi rupt a “rămas până astăzi. Inaintea . acestei grupări regionale, care 
tot încerca să-și găsească un rost în cadrul larg al frământărilor din 
România întregită, s'a ridicat partidul poporului, care, triumfând în 
alegeri pretutindeni a inaugurat o eră de guvernare anevoioasă, plină 
de piedici și greutăți, dar neasemănat de rodnică și deplin salvatoare 
a liniștei interne. Consiliul dirigent a fost desființat, ca o cerință a 
nevoilor obștești cari porunceau disolvarea autonomiilor provinciale, și 
așa zisul partid național, atât cât s'a mai păstrat grație inerţiei sale, - 
a continuat să „pertracteze“. 


A pertractat în acea agitată opoziție de doi ani cu partidul tă- 
rănist ca şi cu partidul naționalist-democrat, fără succes și fără re- 
zultat, deşi la un moment dat durerea comună a înfrângerei alcătuise 
răposata şi, desigur, acum uitata „federație social-naţională“. O luptă 
îndârjită a dus partidul național din Ardeal împotriva guvernului 
Averescu, și în această luptă şi-a găsit adesea aliați vremelnici, nici- 
odată însă n'a căutat prieteni sinceri, tovarăşi de-o viață întreagă, 
frați pentru zile bune și zile rele, cu cari să împartă toate răspunde- 
rile şi toate satisfacţiile. 

Valul întâmplării şi unele socoteli practice Pa purtat pe d. Iuliu 
Maniu, după desfacerea „federației“ care nu sa putut contopi întrun 
partid, până la uşile- partidului liberal. Acolo, în anticamera dlui Ion 
|. C. Brătianu şi în sofrageria dlui Al. Constantinescu, sa pus la cale 
un aranjament (şi ce supărat era pe timpul acela d. dr. Lupu!) soco- 
tindu-se numărul mandatelor de împărțit în Ardeal fiecărei părți con- 
tractante și locurile de pe banca ministerială pe care trebuiau să le 
ocupe „fruntașii“: dnii Ciceo Pop, Mihai Popovici, părintele Man... 

Dar, târgul nu sa făcut. Muşterii, cum se zice în Bucureşti, nu s'au 
înţeles ; tocmeala sa stricat. 

Imediat, partidul naţional a trecut iar în opoziţie furioasă și și-a: 
regăsit companionii de suferință pe care-i părăsise câtva timp, după 
ce, — pentru a completa programul turneului, — a tratat din nou, 
puțintel, cu d. general Averescu. Aceste tratative, după cum se ştie, 
merseseră atât de departe, încât se stabilise şi numele partidului în- 
chegat din această- coritopire:: „partidul național al poporului“. Dar, d. 
luliu Maniu a avut iar ezitările obișnuite, și comitetul său de o sută, 
în loc să fie convocat pentru a aproba fuziunea cu partidul poporului, 
sa văzut asvârlit în răsboiu de stradă, cu „tiribombe“, cu gaze putu- 
roase și cu dușuri de apă rece pe ambele trotuare ale căei Victoriei, 
alături de d. Ion Mihalache.- Ei, dar nici acum, comunitatea de vrăj- 
măşie nu s'a sfârșit (vorba a fost mai întâi a noastră) cu o cununie: 
după toate formele legale. Un pretext oarecare sa ridicat: lupta de 
clasă, justificându-se astfel ruperea acordului politic cu. partidul ţără- 
nesc, deși piedica acesta, dacă a fost una, exista și înainte de înce- 
perea „pertractărilor“. 

Și astfel, rătăcitorul care a bătut pela toate pi sa întors la 
căminul lăsat în părăsire, fără să fi intrat nicăeri.. 


* * 
* 


Acum, se vorbeşte iarăş de o revenire la matca liberală. Se mișcă 
ceva în anticamera dlui Ion |. C. Brătianu. Sofrageria dlui Al. Con- 
stantinescu e tot atât de primitoare ca acum un an jumătate. Nu ştim, 
ce e adevărat din aceste svonuri. Probabil simple pipăiri discrete, în 
obscuritatea gangurilor, ca deobicei. Cântecul cu „pertractările“ devine: 
„un hazliu refren, ca în revistele dela „Cărăbuș“. Un trist capitol de 
istorie contemporană se iu di i cu ciocăneala ritmică a basmului 
cu celebrul cocoș roșu. 

Incepem deci să ne întrebăm, sincer îngrijoraţi: povestea aceasta 


nu se va sfârşi niciodată? 
ALEXANDRU HODO$ 

Măsuri anticulturale 


Citesc circulara unui revizor din Transilvania, adresată tuturor 
directorilor-învăţători dela şcolile primare de pe teritorul aparținător 
jurisdicțiunii sale D. revizor ordonă: 

La întâi Iulie orele 9 dimineaţa să se prezinte fiecare învăţător-direc- 
tor în comuna X cu toți elevii absolvenţi de cl. IV, V, VI, pentru a 
face acolo examenul de absolvire a cursului primar, în fața unei co- 
misii presidate de domnul revizor. Examenele vor fi orale şi în scris. 
Cele orale se vor da din toate studiile cuprinse în programul de studii. 
Cele în scris se vor face din limba maternă și aritmetică. 

La examen se vor prezenta elevii din comunele .... . (cea mai 
apropiată 3 klm. cea mai îndepărtată 15 kim.) iar directorul-învățător 
e obligat să aducă matricula claselor și registrele școlare necesare. 
„Elevii la prezentare să fie primeniţi să aibă merinde pentru două 
zile, adunându-și cu ei rechizitele pentru probele scrise, iar dintre 
manualele de + învățământ să aibă la dânșii cartea de cetire. Elevii, 
cari nu se vor prezenta la aceste examene, nu-şi vor putea continua 
studiile în școale medii sau secundare Şi nu se vor împărtăși nici de 
favorurile. asigurate de legea în vigoare“. 

In observaţia dela coada circularei se spune că la aceste examene 
de absolvire se vor prezenta numai acei elevi ai cl. IV. V, cari doresc 
a-și continua studiile la şcoale medii sau secundare. 

De sine înţeles că întreaga circulară nu ar avea pici o impor- 
tanță, dacă „revizorul nu Sar referi la ordonanța ministerială și a ins- 
pectoratului “regional ca organe superioare. Dar e şi mai important, că 
aceste dispoziţii sau luat în toată Transilvania și ma rămas comună, 
în care cel puţin două case de copii să nu plece la 1 luliela drum, cu 
rechizitele necesare examenelor și merinde pe două zile. Până acum 
știam, că şcoala primară pregăteşte băiatul pentru școlile supra-puse, 
certificatul de absolvire al cl. IV. primare îndreptățește fără nici o altă 

=. formalitate la întrare în școli secundare, medii, profesionale, iar certifi- 
catul acestor școli la trecerea în școlile superioare sau de șpecialitate. 
Astăzi s'a schimbat 'situația. De. vreai să înveţi mai departe, | 
poftim la examene! Cel din școlile primare face examen de absolvire 
la 1 .lulie, iar la 1 Şeptemvrie face un nou examen de primire în liceu. ° 
Celce vrea să treacă la şcoli superioare, să se înscrie la Universi- 
tate, are nevoe de examen de primire deși legea îi dă dreptul de în- 
scriere fără nici o altă formalitate, iar comisiunea de examinare pentru 
absolvirea liceului îl califică pentru studiile dela școlile superioare. 
- Desigur, că scopul nostru al tuturor și în primul rând al şcoalei, e 
ca prin selecționări să-se dea un contingent de oameni cu carte, cât 
mai ales. Dar întreb, aceasta este oare calea cea mai bună? 

Invățătorul s'a trudit patru ani de zile cu băiatul în școală, și îl 
cunoaşte cu deamănuntul, o să-l cunoască mai mult comisiunea, chiar și 
când este prezidată de domnul revizor? Sau prin astfel de măsuri 
excepționale şi foarte costisitoare va scăpa şcoala — sit venia verbo — 
de „măgari“? l 

Vă asigur, că aceștia din urmă vor găsi întotdeauna mai degrabă 
drumul cătră școala secundară, decât cei examinați cu toată rigoarea, 
fiind că „măgarii“ — cum spunea Frederic cel mare — se găsesc de 
regulă în societatea înaltă. 

Dar cine și-ar putea lua răspunderea, când pronunţă sentința 
asupra unui copil de 8—10 ani; dacă va face sau nu ispravă în şcoli 
mai înalte, când el e de abia la începutul desvoltării facultăţilor sale 
„fizice şi intelectuale? In chestiune culturală procedarea aceasta este 
deadreptul anticulturală. Cât timp a -aşteptat acest popor românesc din 
Transilvania, ca să respire aer liber, să-şi poată crește copii după 
pofta inimei sale, să-i facă oameni învățați, să-i vadă și în viața pu- 
blică ținându-şi locul cu vrednicie; iar statul român să vie acum după 
cinci ani de viață românească şi să-i pună piedeci? 

= Dacă ţăranul român din Transilvania a dat şi pe vremea ungu- 
rilor contingentul covârșitor al oamenilor noștri cu carte, când avea 
alte obstacole de întâmpinat, obstacolele limbei. ale spiritului străin și 
ale dispreţului, de ce i-se pun tocmai azi piedeci supărătoare în cale? 

Poate nu mai au cei competenţi încredere în școala poporală. 
In cazul acesta este în puterea celor dela conducere, ca să ia măsu- 
rile pe cari le cred de cuviință, Cât pentru elementul slab pregătit, 
acela se cerne dela sine în anul întâi sau cel mult al doilea de şcoală. 

Nu vrem, ca din cazul acesta să intrăm în discuţia amănunţită 
a unor măsuri, cari nu ni se par potrivite unor stări de lucruri sănă- 
toase. Pe zi ce mergem sė îngreunează tot mai mult accesul în școale 
a băeţilor lipsiți de mijloace. i 

Statul prea puțin se îngrijeşte de școli și prea mult le lasă în 
sarcina publicului. ` 

Până acuma școlile statului îşi aveau budgetul lor pentru perso- 
nalul didactic și pentru material și întreținere. Astăzi partea din urmă 
e lăsată în mare măsură în sarcina părinților elevilor, cari se: încovoare 
sub sarcina taxelor -de „înscriere“, „benevole“ şi „colecte“, fără să mai 

amintesc de` examenele în particular, cari mistuesc o avere. Adaugând 
la aceste prețul manualelor speculate, taxele necontrolate ale inter- 
!natelor, scumpetea enormă a îmbrăcămintei, ne vom pomeni azi-mâine, 
\că şcoala va: deveni un adăpost privilegiat al celor bogaţi, iar cei 
isăraci vor rămâne în robia veche, singura moștenire, ce le rămâne 
"dela strămoși. De ce se pun deci atâtea obstacole în calea mulţimei 
i dornică de cultură 'și lumină? Oare nu îi ajunge bietului român, că 

' 12 ani dearândul pleacă prin ploae, prin îngheț odată, 'de două ori 
pe. săptămână cu desagii încărcați de merinde la odrasla lui din: 
şcoala urbană, zicându-i de câte ori se coboară cu mustăţile sloi 
depe cal: „Grijește banii, dragul tatii, căci Doamne greu se mai fac“. 

Lăsați cartea și cultura ca să rămână accea ce este, comoara. 
patrimoniul comun al tuturor. Incurajați râvna ţăranului, care în cursul 
acestor cinci ani de țară românească a populat din belşug şcolile se- 
cundare şi nu puneţi obstacole artificiale în calea celor ce râvnesc 
la învățătură. T i 

- Examenele speciale de absolvire, de primire în școli, trapădul 
în toiul verii pela locuri îndepărtate, comisiile şi paracorhisiile, nu 
servesc nici statul nici pe indivizi. 

Tot ceace ese din. cadrele normale ale organizaţii școlare, de- 
moralizează oamenii, ca să nu mai creadă în şcoală și organele ei 
legale, ci să ahtieze după bunăvoința preafericiților necunoscuţi, cari 
se aștern cu toată greutatea la masa de examene. 

_Pe urma acestora resare vechea bubă a favoritismului și pro- 
tecționismului, care — e cunoscut îndeobşte — niciodată n'a înflorit 
mai bine, ca pe vremea comisiunilor ad-hoc. 3 


OCTAVIAN PRIE 

Noaptea roșie 


— Sfârşit — 
IV, 


Mă cuprinsese dorul de casa noastră, de morţii mei, de locurile 
copilăriei mele, pe care eu n'o vedeam aşa de tristă după cum o văd 
astăzi. Pe vremea aceea toate mi-se arătau altfel decât acuma. Și am 
plecat cu sufletul plin, KY mărturisesc,, cu oarecare mândrie, căci mi-se 
părea că sunt cineva. Mă înșelam pe mine însumi, dar ce sunt eu vi- 
novat când știu bine că ai atâţia şi atâţia care se înșeală fără să 
o ştie, cum sa întâmplat și cu mine? Gara orăşelului meu era pustie, oa- 
menii cenușii. Indoiala, desgustul, m-au primit de îndată. Intre mine 
şi lumea pe care o părăsisem cu câţiva ani mai înainte numai, se să- 
pase prăpastia care se adâncea. Sentimentul superiorității mele închi- 
puite a scăzut și deşi voiam să fiu la fel cu toții, totuşi nu mai puteam. 
Străzile prin care am trecut erau pustii, grădinițele cu flori din fața 
caselor înșirate la rând, făceau sforțări să înveselească sufletele pe 
care eu le cunosc abea acuma, Mătușă-mea, aiurită de sosirea mea 
neașteptată, a început să plângă pe obrajii mei. In toate era tristeţă, 
tristeţă, numai tristeță, totul era cenușiu. 

Da. De ce văd prea târziu? De ce n'am putut vedea la timpul 
lor? Ce-mi foloseşte să reconstruesc trecutul când mie mi-ar trebui o 
bucăţică din viitor! Aici mă înconjoară morţii, numai morți trec pe ` 
ulița noastră; chiar în ziua sosirei mele, a trebuit să privesc din poartă 
cortegiul funebru, care-mi spunea „bine ai venit“. Atunci a fost a doua 
clipă când am simțit adânc, atunci. am simţit că întunericul, necuno- 
noscutul mă chiamă. Mie nu-mi trebuia întuneric, viața îşi vrea drep- 
turile ei; mie îmi trebuia lumină, soare ferbinte, uitare, eu căutam ca 
să-mi pot da seama că trăesc. 

Când te-am zărit întâia oară, Nunuţa, găsisem totul, de nimic nu 
mai aveam nevoe. Erai o fetiță minunată, învălită într'o haină subțire, 
albastră, ca albastrul îndulcit de nouri. Tu erai o copilă față de mine, 

eşi numai patru ani ne despărțiau. Tu creşteai. Sânii tăi isbeau rochia 
ubțire ce îmbrăcai, par'că voiau să o rupă; trupul tău se desemna pe 
aină fără fățărnicie, picioarele tale, mici, de tot mici, erau totuși prea 
puternice ca să te facă să regreţi pantofii crăpaţi, ce nu te mai încă- 
eau. Eu nu' voiam să te iubesc. Eu un ştiu de ce mă păzeam să te 
aduc pe. calea iubirii. Mă sfiam oare de toţi ai tăi, aveam o prea mare 
stimă de tatăl tău, sau poate nu găsisem în sufletul meu scânteia care 
să ne aprindă de-odată pe amândoi? Tu cunoşteai iubirea, asta am 
“văzut-o îndată; eu a trebuit s'o învăţ şi, ca un om care ține în seamă 
ce spune societatea, atunci când trăiesc în această societate, am în- 
teles şi mam minunat de unde ai prins tu așa de repede lucruri atât 
de neștiute... Tu m'ai încurajat în iubirea mea, tu dragă Nunuţă mai. 
învățat cum să înșel pe tatăl tău și pe mama ta, tu ţi-ai bătut joc de 
ei, tu erai stăpâna căreia i se închinau toţi. Eu mam făcut alta decât 
să urmez sfaturilor tale pe care mi-le dădeai, dar pe care eu trebuia 
să le urmez, dacă voiam să-ţi dau dovadă că te iubesc. Eu te iubeam 
altfel, tu voiai să fi iubită aşa cum înțelegeai. M-ai dus sub alunul 
din fundul grădinei. Ne-am întins pe vechiul covor ce-ai așternut din- 
nainte, m-ai sărutat şi ţi-am întors sărutul, care nu ţi-a plăcut, căci, 
după spusa ta, eu sărutam „uscat“. Pe obrazul tău eu mam lăsat 
urme... Azi ştiu că dacă nu umezeșşti obrajii femeii, nu ești om: Eram 
amândoi romantici... Tu te îndrăgosteai de acela care îți dase totul, 
din prima clipă a ieșirii în cale, dar tu, drăcoaică, îi cereai mai mult 
decât putea el să dea pe vremea aceea. Erai uneori femeia care nu 
îndrăsneşte să ceară ceeace trece peste puterile puse la încercare, dar" 
ţie îți trebuia întotdeauna ceva care să te puhă deasupra tuturor fe- 
meilor. Eu te-am iubit o vreme ca artist, tu ai voit să te iubesc ca 
bărbat. Pe urmă au urmat lacrimi, amenințări, gelozie, atâtea și atâtea 
lucruri pe care nu le înţeleg. Voiai să faci din mine un salahor al 
tău și o celebritate pentru public, nici tu nu ştiai? Nunuţă, ești vani- 
toasă; “draga mea, eşti nenorocită. Eu te-am purtat prin grădina înflo- 
rită, eu te-am făcut să te bucuri de fructul care se formează, care 
ajunge la maturitate și atuncia am cules merele din grădina noastră, 
şi atuncia am înțeles că sufletul tău sa schimbat, că tu creșteai în 
timp ce sufletul tău îmbătrânea. Atunci ai început să mă iubeşti, să ` 
mă ocrotești, să-mi arăţi, față de ai tăi, că iubirea ta e pornită din 
milă față de mine. l-ai înşelat și pe ai tăi, ca să-ți câştigi încrederea. 
Ai fost vre-odată sinceră? Iubirea noastră, o nebunie născută din senin. 
Eram cel dintâi în apropierea ta care îți satisfăcea senzaţii ce nu 
puteai arăta față de ai tăi, pe care le doreai, tu, care ai trăit în lume 
de închipuiri. Eram eu jucăria ta, eu care te sărutam, eu care te strân- 
geam la pieptul meu sub alunul din fundul grădinei. Pribeagul de 
mine, nu aveam” un culcuș al meu. Oaspe al diletanţilor de provincie, 
aveam ore fixe de masă, de dormit, de petrecere, și trebuia să le 
„execut. Numai ziua era a noastră și ziua nu aduce niciodată păcate 
în dragoste. Ne mulțumiam amândoi să admirăm natura, să o iubim, 
„să o cucerim pentru fiecare din noi, neștiind că ne cucerim unul al- 
tuia sufletul. Ne înduioșam atât de adesea şi ne iubeam, pentrucă 

amândoi iubeam tot ce ne înconjura. Mi-amintesc, parcar fi acuma 
pe bătrânul pribeag din câmpia romănițelor. Eşti de mult moșule p 
aici? întrebi tu. — El îşi ridică ochii spre tine, te. vede bine, surâd 
și îți răspunde: De când dragostea pe lume. Tu nu răspunzi, tu oftezi 
adânc și ochii îți lăcrimează. | 

Dacă ne'ar întreba cineva de-aşi voi să retrăesc timpul acela, . 
fără şovăire aş răspunde că „da“. Credeţi-mă că e mai bine să te poți . 
mișca, să poţi iubi, să te poţi bucura de viață, decât să trăeşti ca mine, 
cu frica ucigătoare că fie :ce clipă e cea de pe. urmă. Și m'am supus. 
Am venit în casa voastră. Nunuţă, mă aveai lângă tine, atingeai cu 
mânile tale patul meu ce împrovizase maică-ta, ne plimbam seara prin 
grădină, te sărutam cât vriai tu și pe urmă te sărutam şi pentru tine, 
şi nici unul din ai tăi nu că nu știau nimic, ci chiar ne bănuiau, căci 
eu eram, tu știi că nu eram- decât un biet pribeag, cu capul plin de 
gânduri. 


V. 


Dacă am iubit, pot să mor liniştit și împăcat cu mine însumi. 
Eu zic că „pot“, dar îmi vine tare greu în singurătatea mea de astăzi. 
Sunt egoist. In zilele acestea. ale mele, când nimănui nu-i trebue ni- | 
mic alta decât viață, mie îmi trebue iubire, eu am nevoe de cineva 
care să fie în sufletul meu și n'am pe nimeni. Părăsit de toți. Tu Nu- 
nuță, tu ştii ce sa petrecut cu mine după bătaia strașnică ce ţi-a dat 
tatăl tău, în nu ştii la ce chinuri ma expus el. Voia să știe dacă ai 
fost a mea și altfel decât sufleteşte. M'a înjurat, ma amenințat, eu am 
tăcut. Ce i-aş fi putut spune? Că te iubeam, asta o știa şi singur ue 
încurajase. El voia să afle mai mult, adică voia să afle ceia ce-și în- 
chipuia sau să-i dau o desminţire. Lui nui- puteam da sufletul nostru 
şi nu i l-am dat. Eu am fost isgonit din casă ca un nemernic, tu te-ai - 
ales cu o bătae bună dela „dulcele“ și „blândul“ tău tată. Ai plâns, 
fiindcă te dureau urmele vergilor, tot de alun, pe timpul tău fraged,. 
pe urmă te-ai vindecat și ai uitat, și te-ai împăcat. Eu te-am purtat 
cu mine și crede-mă, Nunuţă, am plâns și eu. Lacrimile însă trebue 
să se vadă, asta am învățat-o mai târziu, și lacrimile mele nu le ve- 
dea nimeni, cum nici astăzi tu nu știi ce suflet are cel care te-a iubit - 
Și căruia i-ai dat întreg sufletul tău, pe care acuma îl stăpânești și 
cârmuești cum vrei. Acela nu mai e suflet, e sufletul pierdut în lume, 
din care unii fură, în care alţii se figurează. Noi nu mai avem sufletul 
nostru dela o vârstă oarecare, noi nu mai avem suflet. In locul lui 
găsim experiență, şiretenie, înşelare, aparenţa unui suflet de împrumut 
şi eu nu știu nu cunosc ceva mai tragic decât să-ţi împrumuţi în viață 
sufletul care Pai avut odată și mai ştiut să-l faci să fie al tău. 

Când mai alungat şi tu Nunuţă, eu am plecat. Te uitam pe tine 
şi-mi aduceam aminte de mine, de visurile mele, de mândria ce clă- 
disem, de artă, celebritate şi atâtea lucruri pe care, pe toate'le întu- 
necă, le nimicește o femee. Atunci, când nu ţi-am mai văzut ochii tăi, 
când nu mi-ai zîmbit, când capul tău nu s'a întors după mine, când 
ţi-ai luat partea ta din sufletul mev, atunci m'am simțit singur ca nici- 

odată şi atunci am plâns pe toți morţii din lumea aceasta, am plâns 
în sufletul meu care purta eat Nu ne mai înțelegem acuma. O 
ruină trupească nu se poate înțelege cu tine care vrei și azi, ce-ai 
voit odată dela mine. | 
| Am tăcut, Ce-am simţit, am spus prin “cântec; ce simt, nu pot 
spune altfel decât împrumutând altă artă. l 

Isgonit, am plecat. Doi ani au fóst îndeajuns ca să facă din mine 
o celebritate pentru mediul meu, câre mă examinează, eu fiind un caz 
foarte interesant. Desigur, noi suntem cazuri interesante; tu îți vei trăi 
viața. Acuma am să te cert. De ce-ai fugit deacasă cu nu ştiu ce sub- 
locotenent de vânători, de ce te-ai întors acasă, dece după ce mai 
vorbit trei săptămâni, cu tatăl tău, ați devenit buni prieteni, de ce vaţi 
înșelat unul pe altul? Tu îmi vei spune că „aşa e viaţa“ și eu te voi 
întreba de ce mi-ai tulburat apele sufletului de odinioară, atrăgând în 
preajma ta pe prietenul meu, pictorul, cum ai făcut-o odată cu mine, 
fără să ştii, căci atunci erai nevinovată, instinctul tău fiiud acela care 
te mâna? Pictorul sa sinucis „pentru tine“. După mine, el și după 
dânsul atâţia alții vor urmă, căci tu eşti femeia care nu se mai satură 
de dragoste. Eu l-am văzut pe Alexandru a doua zi, cu capul banda- 
jat şi cu verigheta pe care voise să i-o smulgă comisarul de serviciu, 
în deget. Era liniștit, era zîmbitor, nici el nu-și da seama prin ce tre- 
cuse. Te mai iubea, fiindcă nu vorbea de tine și pentrucă mă rugase 
să scriu „acolo“. Nunuţa, eu mam făcut aceasta, pe' mine însă ma 
ajuns trecutul care s'a trezit în oasele mele îndoliate. Pe el tu l-ai adus 
pe pragul desnădejdei. Te-ai înfierat, pentru că aşa e la modă: ai 
împrumutat feței tale masca durerii și i-ai scris, de ce Nunuţă i-ai 
scris aşa cum ai făcut? L-ai învinuit, l-ai făcut leneş, ce nu i-ai spus: 
tu, care voiai să pari rece, nepăsătoare, indignată chiar că ţiar fi com- 
promis inelul de logodnă? Noi credem în ideal în timp ce tu urmă- : 
reai instintic omul pe care să-l nimiceşti, şi felicită-te, cu noi, gândul 
tău a fost împlinit. 

Tu ştii că sunt în orăşelul acesta; tu ştii că azi-mâne, inima 
mea are să înceteze de a mai bate, iar gândul meu se vastinge. Eu pot 
să-ţi spun tu- nu mai știi nimic și ești străină de mine, de Alexandru, 
de întreaga lume, tu ești străină. şi de time acuma. Ce ciudat 
mi se pare convoiul acesta funerar, Care duce la locul de totdeauna 
suflete, în loc să ducă trup înţepenit! Sunt tânăr. Tânăr sunt, însă am 
putut vedea că întâi mor sufletele şi foarte târziu învelișurile- care 
le-au purtat. De-ar avea viață numai sufletele ! 


VI 


Nu e viaţă co ce trăesc eu, „viața e mișcare, e bucurie, e în- 
frățire la toate. Noi ne nimicim singuri și ne dăm osteneala să ne 
amărim zilele unul altuia. Câte dușmănii mam făcut să nască în jurul 
meu, fără să vreau? Când iubiam pe Nunuţa, îmi făcusem dușmani 
din prieteni ei de pe atunci. Când numele meu a început să fie cu- 
noscut, decâteori n'am auzit spunându-se tare în urma mea, pe stradă: 

„Ce reclamagiu și ăsta! Cum poate să iasă ceva din feciorul nenol- 
rocitului de tat-su!“ Pe fruntea mea port stigmatul sărăciei unei “ni 
de slugi, nici nu ştiu la cine. La noi, nu trebue să scoboare zân 
care împarte orbește darurile ei. Nouă trebue să ne dăruiască mușchi 
puternici care să nu se istovească. niciodată, răbdare, supunere şi o 
“limbă scurtă, de tot scurtă. Zânele însă sunt oarbe, se vede, şi nu 
nimeresc în palate, totdeauna închise darurilor sufleteşti. 

Da, eu încep să filosofez acuma! Ce oare alta ar putea face o 
ființă omenească, o rămăşiţă ca mine, care în fiecare zi călătorește 
de pe pat în fotoliu, călătorie care-l osteneşte grozav? Dau drumul 
sufletului să plece și sufletul meu străbate atâtea ținuturi ce descopăr, 
spre inima mea zilnic: Totuşi trăesc numai în lumea celor ce-au fost 
ai mei, şi nici odată n'am putut iubi cu mai multă pasiune decât ceia 
ce tiu mai este. M'am obișnuit cu morţii mei. Sunt atât de aproape 
de dânşii, încât wo să-mi pară că sunt un străin când i-oi întâlni. 
Cum i-oi întâlni, nu știu. Să fie ceia ce-i ştiam, sau poate s'au schim- 
bat și morții? - Puntea pe care trecem, unde mă va duce? Adormim 
sau se deșteaptă numai sufletele din noi, eu-nu ştiu. Unde ne pre- 
lungim existența? In urma noastră, în sufletele celor ce le poartă, 
sau înainte? Tot aceia ce am, eu duc cu mine. 

Mâna mea slăbește, nici creionul nu-l mai pot ţine în degete, 
decât cu mari silințe. Sunt o ruină trupească. Parcă se apropie clipa ` 

şi” acuma vine întrebarea de ce noaptea aceasta mare să se asemene 
cu nici una din altele nopți? E roșie, totul e roșu, noaptea asta mare 
să mai fie neagră. gi 


Proprietara eroului povestirei mele era desnădăjduită într'o di- 
mineață de primăvară. Ecoul meu respiră cu greutate, vorbea într'aiu- 
rea și vorbele lui nu le puteai înțelege. Ce s'a mai petrecut cu dânsul. 
eu n'am voit să aflu. Imi erau îndeajuns câte știam și eram trist, de 
tot trist, căci mă gândeam câte vieţi se sting la noi, câte suflete ne- 
înţelese se prăpădesc așa de tinere. 

VASILE SA VEL 

Scrisoare din Budapesta 


— Ungaria şi străinătatea. — Spre Mica Antantă. — Situaţia 
generală internă. — Criza economică. — 


„ Budapesta, Iulie. De patru ani dăinuieşte în Ungaria actualul regim, 
întronat după prăbușirea vechei monarhii, dar vecinii noștrii, nereușind 
până acum să înțeleagă interesele naţiunei maghiare în cadrul noilor 
orânduieli europene, au persistat să rămână izolați în mijlocul Europei. 

Rând pe rând au încercat guvernele maghiare să câştige protecția 
vrunui stat apusean pentru schimbarea actualei situații, punându-i în 
vedere avantajoase concesii economice. Ungaria a orbecat patru ani, 
căutând să-şi croiască orientări de politică externă, cu foloase reale. Fi- 
regte, fără rezultat. Odată cu aceste dibuiri, dezastrul economic îşi 
urmează cursul. Se pune însă întrebarea, pentru ce a înregistrat con- 
ducerea politică externă a Ungariei numai eșecuri ? 

In privința aceasta, la Budapesta nimeni nu- și mai face nici o 
iluzie. Până şi revista de propagandă franceză a guvernului Bethlen 
mărturiseşte, cu foarte multe menajamente, insuccesul misiunei primu- 
lui minisfru maghiar. In Revue de Hongriè a apárut un articol în care 
se afirmă regretul că Comisia de reparații nu și-a dat silința să gă- 
sească o soluție pentru a remedia situația desperată a Ungariei; auto- 
rul” articolului, pricepând mofivele adevărate -ale eșecului îndreaptă 
însă imputările sale spre țările Micei Antante acuzându-le că nu în- 
lesnesc reluarea raporturilor economice cu Ungaria. Evident, acuzaţia 
e gratuită, căci dificultățile au pornit totdeauna. din pricina politicei 
agresive dela Budapesta. E însă un semn, că factorii răspunzători de aici 
au început să înțeleagă că spre consolidarea țării lor drumul nu duce prin 
Londra, Roma si Paris, ci prin Bucureşti, Belgrad și Praga. Probabil, 
interpelarea „leaderului“ socialist Peidi e cunoscută în România. Dis- 
cuţia deslănțuită în urmă poate aduce de-a dreptul. o orientare nouă. 

Lumea maghiară a început să vadă mai limpede greșelile săvâr- - 
şite până acum. 

Ungurii şi-au pierdut busola orientării politice externe în clipa 
când sa pronunţat divorțul de Austria. Până la 1918, punctul cardinal 
a politicei diverselor partide ungare_a fost: ducerea la desăvârşire a viefei 
independente de stat. Aceasta a fost osia în jurul căreia s'au concretizat 

luptele de ordin politic. Ruptă în două această osie prin revoluţie, po- 
liticianii maghiari nevoind să ia act de noua formaţiune de forțe, nu 
şi-au fixat o acţiune programatică lămurită față de străinătate. “Căci, 
| concomitent cu schimbăcioasele orientări politice spre marile putâri. 
Ungaria a manifestat o atitudine extrem de enervată față de statele 
succesoare. Ea wa făcut nici un gest de apropiere faţă de vecinii săi, 
mai ales față de România și Jugoslavia, împotriva cărora s'a adus o 
campanie nepotolită de ponegrire. Totuşi tocmai aceste două țări sunt 
mai mult invadate de diverse elemente de cetățenie maghiară. 
Ar fi interesant să se facă o statistică despre intrările în țară a 
cetățenilor ungari și despre reîntoarcerilor lor în Ungaria. 


x 
* % 


Dar, să aruncăm o privire sumară şi asupra activității de ordin 
intern a diferitelor guverne, ce s'au perâædat la cârma tării în acești 
patru ani. Cercetătorul imparțial va constata că Ungaria redusă în ca- 
drele ei „etnice a suferit și de o diminuţie a conducerei politice. După 
răsturnarea bolşevismului, sa reacționat în direcţie diametral opusă şi 
s'a produs „curentul creștin“ trecut prin diverse interpretări şi denu- 
„miri. Huszâr Kâroly şi Haller István, ant tisemiți din timp de pace au 
proclamat „antisemitismul“. Friedrich l-a patronat. Nerealizându-se 
nimic însă din programul creştin, contele Bethlen a creat procrești- 
nismul, care însă a fost de scurtă durată. 

Episcopul Prohaska, suplul prelat de origine slovacă, făuritorul 
societăţii „Ungurilor cari se deşteaptă“, a propovăduit ` filo-ungarismul, 
o expresie mai pudică a antisemitismului. Toate aceste concepții sal- 
vatoare de neam au fost învinse însă de ideea „apărărei de rasă“, 
care azi este încă principala lozincă de guvernare maghiară, lozincă 
îmbrățişată cu mare avânt de răsboinica fracțiune a lui Gömbös şi 
Wolff. - 

„Curentul creştin“ stăpâneşte prin lozinci ațâțătoațe, fără să 
fie capabil să consolideze situația internă a țării. Azi sunt învrăjbiți 
muncitorii între ei, socialiștii cu creștin- socialii, muncitorii cu burghe- 
zimea, iar aristrocraţia începe să fie “duşmănită de țărănime. Teoreti-- 
cianul curentului creştin, profesorul Mshely Lajos a declarat. într'o 
conferință că „eliberarea iobagilor maghiari la 1848 a fost o lovitură 
de pumn dată naţiunei maghiare“. (Declaraţia a “apărut în ziarul 
„A Nép“.) Pe de altă parte Nagyatádi- Szabó, ministrul țăran de agri- 
cultură este a t de către presa magnafilor : Stamboliisky maghiar, 
pentru motivul că vrea să modifice în sens radical reforma: agrară. In 
Ungaria sa înrădăcinat deci o stare de lucruri, care paralizează deo- 
camdată orice acțiune de consolidare. Astfel se explică, pentru ce în 
Ungaria au rămas multe energii economice exploatate, şi pentru ce 
deficitul statului a fost acoperit în foarte mică parte prin impozite, 
cari sunt aplicate unilateral și fără sistem. Intre țăranii înstăriți și 
între. proprietarii unguri, circulă proverbul că „numai prostul plăteşte 
dare“. Guvernele cari s'au succedat la cârmă și-au zis toate „agrare', 

însă nu s-au introdus măsuri pentru încurajarea intensificării produc- 
ției rurale nici nu sau acordat credite în scopul acesta. 

Capitalul bancar influințează în mod vădit politica economică a 
guvernului, care la rândul său se află într'o continuă răsboire cu cer- 
curile agrare. Regimul “exportului este reglementat incidental şi cu 
multe restricțiuni, numai pentru a putea fi împărtăşiți de beneficii di- 
feriții factori, cari acordă autorizaţiile acestea. La “ultimul bâlciy de. 
mostre un negustor de covoare mai îndrăsneţ i-a declarat guvernatoru- . 
lui Horthy că pentru exportarea unui singur covor trebue să colinde - 
40 de mese de funcționari ! 

Politica financiară a. lui Hegedüs a lăsat grea moştenire lui Kállay. 
Deși acesta încearcă prin mijloace mai reale să stabilizeze coroana, 
nu reuşeşte.. 


* 
* % 


Astfel se prezintă situația Ungariei, forțată de instinctul de con-- 
servare să colinde după un împrumut extern. Contele. Bethlen lucrează. 
- cu o tenacitate proprie săcuiului pentru schimbarta condiţiilor împru- 
mutului, impuse de Comisia de reparații. 

El s-a convins în Paris că trebue să- şi calce pe inimă și să re- 
specte tratatul renunțând la alimentarea pornirilor de revanșă. In con- 
secință a declarat în Parlament că va căuta să creeze raporturi de 
bunăvecinătate cu statele succesoare. . 

Declaraţiile acestea oficiale au stârnit sensație în cercurile reac-- 
ționare ungare. Opoziția însă, mai ales socialiștii, pretind cu energie 
ca aceste orientări noi să se urmeze cu sinceritate şi chiar cu sacri- 
ficii. 

Mica Inţelegere, care în primul rând este interesată, dacă în Unga- 
ria există orândueli pe baza cărora se poată înfăptui condiții de con- 
solidare economică și politică, face bine că veghează asupra interese- 
lor Europei centrale. Ea, desigur, nu va întârzia să ia act de o nouă. 
îndrumare a politicei externe. maghiare şi nu va refuza să închee le-: 
gături economice mai strânse cu Ungaria, dacă aceasta se va hotări 
să facă o politică de realilăți. Dar, aceasta e o chestiune a viitorului. 


M. RUCĂREANU: 

Viaţa literară 


Cărțile noui 
Al. Macedonski: Al/bine de aur (nuvele, ed. „Viaţa Românească“, 
Bucureşti). Când în 24 Noemvrie 1920 lumea a insoţit la mormânt pe 
Alexandru Macedonski la dus la locul liniştei, pe care a cântat-o 
adeseori în versuri, presimțind, desigur că o va ajunge numai dincolo 
de lumea patimilor. Și avea dreptate. Contestat în viață, numai după 
moarte a putut să-și ocupe în cuprinsul literaturii române rândul 
meritat. Operele postume ale lui Macedonski sunt ca o solie din lumea 
nemuririi. Gpo 
Aşa sunt „Albinele de aur“, cele șapte novele, ce s'au tipărit în edi- 
tura „Vieții românești“, nuvele cu subiecte din viața oamenilor sbu- 
ciumaţi. 7 
ln cea dintâi zugrăvește Bucureștii de altădată, istoria unor fră- 
mântări de 700 de ani ale acestui oraş al lalelelor, trandafirilor și 
bucuriei. Trandafirii şi-au avut spinii lor şi bucuria lacrimile ei, e ade- 
vărat, dar Bucureștii ca şi azi, au râs printre lacrimi întotdeauna. O 
femeie îşi iubește bărbatul cu toate marile lui scăderi și se 
cutremură ia vestea că e greu bolnav, o, aceasta e poate, o icoană 
veche, dar frumoasă, mai ales când e zugrăvită cu un penel aşa mă- 
„iestru, ca al regretatului Macedonski. Visătorul Nicu, în a treia novelă, 
e trezit de realitatea foamei şi trece în lumea unde nu flămânzeşte 
nimeni. In „Zi de August“ un bătrân dela țară are un fecior la 
București, de care e mândru, pe care îl privește cu ochi schi- 
pitori, dorindu-și să mai trăiască să-l vadă ministru. Urmează apoi 
o „Dramă banală“, (de câte ori, în banalități e mai mult dramatism!) 
apoi o istorie „Intre coteţe“, cu găini și femei și însfârşit, file din 
carnetul unui dezertor din alte vremi, care în 1914, citind în ziare, 
că mobilizează și România, părăsește Londra, şi pleacă să moară 
pentru ţară, ca să apere sufletul românesc. 
Citim cu interes, fiecare pagină a acestei cărți şi constatăm la 
urmă, că titlul cărții e foarte potrivit. Albinele sunt, întradevăr 
de aur. i 

Marin Demetrescu Pasteur, viața și lucrările lui. (Biblioteca 
“Cosinzeana, ed. Ramuri, Craiova). La sfârşitul anului trecut, în toate 
părțile lumii, unde există o cultură. ştiinţifică s'a serbat împlinirea unui 
veac dela naşterea lui Pasteur, cea mai curată glorie a Franţei în s 
veacul al nouăsprezecelea. 

Tot ce sa săvârșit în ultimul timp pentru preîntimpinarea. și 
lecuirea boalelor, ori, — cel puţin pentru alinarea în cea mai mare 
măsură posibilă a durerii, — este a se mulțumi lui Pasteur, a cărui. 
operă științifică a revărsat asupra lumei nevoiașe și suferinde atâtea 
binefaceri, încât cu drept cuvânt a fost numit „marele binefăcător al 
omenirii“ 

Aniversarea nașterii marelui om au sărbătorit-o şi românii prin 
conferențe citite asupra vieții și operei lui, iar revistele Şi ziarele i-au 
inchinat numere speciale. Câteva, volume, Cari tratează ştiinţific opera 
lui Pasteur au apărut şi în româneşte, iar biblioticile de popularizare 
a ştiinţei s'au îngrijit, ca şi marele ‘public cititor, nespecializat în toate 
ramurile Ştiinţifice să înțeleagă importanța operei lui Pasteur. 

DI Marin Demetrescu, profesor la. „Liceul Carol I“ din Craiova, 
întrun volum de 100 de pagini descrie viaţă, în toate amănuntele 
ei, începând din frageda copilărie, alui Pasteur, urmărind pas de 
pas desvoltarea marelui său spirit. Apoi, pe urmele lui Valery-Radot 
dă o descriere populară a cercetărilor științifice de cristalografie, 
asupra problemei fermentaţiilor, generaţiei spontane, a boalelor molip= > 
sitoare, tuberculozei, și luptei între microbi şi organism. Rezul- 
tatele acestor cercetări au fost răpunerea multor boale şi în urmă -a 
turbării, boala grozavă, a cărei răpunere a emoționat întreaga lume - 
ştiinţifică și neştiințifică, pretăcând laboratorul lui în adevărat loc: de 
pelerinaj pentru toată lumea suferindă. In ziua de 23 Septemvrie 1895, 
când marele om a închis ochii, sa pus capăt unei vieți închinată - 
întreagă unei munci folositoare pentru toată omenirea. Un cuceritor, 
ale cărui isbânzi au şters multe lacrimi. 

Cartea e conştiincios lucrată şi scrisă pe ințelesul tuturor. Aşa, 
fără să ne temem de exagerări, afirmăm că e cea mai bună între căr- 
ţile populare ce s'au scris despre Pasteur şi o recomandăm cu toată 
căldura. TE 


905 i 
© BCUCluj 





Cronica - politică 


Imprumutul dlui Vintilă Brătianu 


Desigur, nici o politică financiară din lume nu poate trăi numai din decla- 
raţii şi convorbiri gazetăreşti: iată pentru ce d. Vintilă Brătianu a priceput că după 
'expozeul pe care l-a publicat in „Le Temps“ şi după conversațiile avute la Londra 
cu ziariştii englezi, urmează partea cea grea a agreabilei sale călătorii în 
` străinătate: rezultatele pozitive. In presa dela Bucureşti, apelul la capitalul străin, 
trâmbiţat de d. Vintilă Brătianu în cele trei capitale aliate, în Italia, în Franţa şi 
în Anglia, a stârnit o vie şi prelungită discuţie asupta cunoscutei lozince econo- 
mice a partidului liberal: prin noi înși-ne. Dar atât şi nimic mai mult. Turneul 
este pe isprăvite şi la orizont nu apare nimic decât profilul neprecizat al unui îm- 
prumut pe piața Londrei, oferit în condiţii cari sunt departe de a constitui plat- 
forma unui succes. ` 

Intradevăr, dacă ar trebui să credem indiscrețiunile făcute în public, iată 
despre ce este vorba : ! 

Statul român împrumută două și jumătate milioane de lire sterline la -cursul 
de 70 suta şi cu o dobândă de 5 la sută pe an. Din suma cei se cuvine — circa 
1.750.000 lire sterline — statul va primi circa 500,000 lire în numerar, iar restul 
în materiale de cale ferată, ieşite din uzinele Weikers et Comp. Inutil să spunem 
că aceste materiale, cari zac de mai mulţi ani în depozitele industriei engleze, 
sunt cele mai scumpe fabricate din lumea întreagă. 

Un control se va constitui de către consorțiul creditor, pentru a veghea ca 
suma de 500,000 lire în numerar, să fie întrebuințate exclusiv la refacerea căilor ferate. 

Guvernul român se obligă să sporească impozitele indirecte, cu cari va fi 
garantată plata dobânzilor şi anuităţilor împrumutului. l 

Și cum acest împrumut e o afacere, ca ori-care alta, statul român se obligă, 
— bine inţeles, — să plătească şi importante comisioane, acelor cari au mijlocit-o. 

Dacă aşa a priceput d. Vintilă Brătianu „cooperarea capitalului extern“ la 
punerea în valoare a bogățiilor României, și dacă, după cum e probabil nu se va 
întoarce cu alte rezultate acasă, programul economic pe care l-a desfășurat peste 

graniţă şi care a -avut aci printre noi cunoscutul ecou, ma fost decât o inexplica- 
bilă farsă: puţin praf de oferte aruncat în ochii străinătății... Un împrumut pentru 
refacerea. căilor noastre ferate? Cine mar consimți să-l discute? Rămâne de văzut, 
se înţelege, dacă sarcinile cari il întovărăşesc nu cântăresc mai mult în cumpănă 
decât avantajele pe care le-ar prezenta. Nu e totdeauna adevărat, că numai cet 
ce-și plăteşte datoriile se imbogăţeşte. Creditul obţinut în condiţii acceptabile, 
creditul bine întrebuințat, salvează adesea cele mai ingrate situaţii. Nu voim să 
anticipăm nimic, — nu este aceasta specialitatea noastră, — dar împrumutul dlui 
Vintilă Brătianu, cu acceptarea. materialelor depozitate la uzinele Weikers, cu ne- 
plăcutul control instituit la conducerea căilor ferate, -cu sporirea impozitelor şi. 
celelalte, nu poate fi un împrumut acceptabil. Și e mai mult- ca sigur că el nu 
se va face. 

Avem răbdarea să aşteptăm întoarcerea în ţară a dlui Vintilă Brătianu pen- 

tru a încheia bilanțul definitiv al ocolului pe care l-a îndeplinit. Până atunci însă, 
se cade să înregistrăm, ca un titlu de curiozitate, campania ziarului „Viitorul“ tm- 
potriva activității desfăşurate, de guvernul Averescu pentru îmbunătățirea comuni- 
caţiei la noi. -Oficiosul guvernului de azi face imputări penţru cumpărăturile de 
material rulant realizate în anii 1920 și 1921, demtunţând opiniei publice .„miliar- . 
dele“ cheltuite cu acel prilej din visteria ţării. 
i Seriozitatea ma fost nici-odată apanajul. presei partidului liberal. De data 
aceasta, e sigur că d. Al. Mavrodi a descoperit. sistemul de a aduce din străi- 
nătate locomotive şi: vagoane, fără plată. In acest caz, ar fi de datoria sa să co- 
munice şi dlui Vintilă. Brătianu miraculoasa” rețetă. Nu sar mai năcăji mini- 
strul nostru de Finanţe căutând sprijinul bănesc pe malurile Tamisei. 


ION BALINT 

GAZETA RIMATA 


| &legie din Amor - 


Ştii tu, când te tineam pe brațe 
Și îți juram . .. 
(Romanţă veche) 


— O epistolă a dlui Iuliu Maniu către dl Ion Mihalache — 


-Ştii fu când mă purtai pe brațe 

Din Dorohoi, pânăn Ploești ? ` 
Acele zile fericite 

Azi parcă nu-s decât povești .. 


Ştii tu, când pentru 'ntâia oară 
In sala Dacia, amândoi, 
Ne-am sărutat cu efuziune, 
Și-am dat cu barda în. ciocoi ? 


Ne chinuiau aceleaș doruri 
Și-aceeaș jale ne purta, 

Pe. străzi cu pompele, pompierii 
Cu-aceeaș apă ne uda... > 


Stii tu, când am pornit la luptă ? 
Tu mă priveai ca un amant, 
(lar popa Man ne tămâiase 

Cu sacru gaz asfixiant . . .) 

Ce insondabile emoții | 
Ce palpitări simțeam prin cord, 
„Când într'o seară încheiarăm 

. Preliminarul de acord... 


Primeam felicitări, cu carul, . 
Din Blaj, din Vin, din Hususeu, 
Și cum se potriveau de-bine 
Cămașa ta, cu fracul meu. 


Ne aclama-o lume 'ntreagă, 
Când ne-arătam pe la etaj, 
„Și binecuvântau cu toţii 

Duiosul nosť concubina]. .. 


Dar într'o zi, zi blestemată, 

Fatalitatea m-a răpus, 

M-am întâlnit cu unu Mișu, 

Și vai! ciocoiul m-a sedus... i 


Povestea noastră e sfârșită 
(Capriciul vremei i-a pus punct) 
Și țara plânge pe mormântul 
Amorului, acum defunct. 


Sub crucea unde odihnește 
Adesea viu şi eu să plâng, 
La brațul drept am pe Boilă, 
Și pe Dobrescu la cel. stâng. 


Iar epitaful ľa scris popa 
Agârbiceanu, — cu mustrări: 

— „Sa stins de mic, în grele chinuri, 
„intoxicat cu pertractări ! . 


` HORAȚIU GONGOLEA 


viorist minoritar 

INSEMNĂRI 


Un caz revoltător. Hotărit lucru, 
actualul guvern ţine să-și facă o tristă 
“specialitate din modul brutal şi ab- 
Surd, în care tratează toate ramurile 


de activitate publică din Ardeal. Atâta 


„nepricepere şi atâta neomenie sa a- 
bătut asupra acestui sărman colţ de 
țară, încât te întrebi dacă nu e cum- 
va un curios şi îngrijitor caz de per- 
versitate la mijloc. Oameni de ispravă 
sunt aruncaţi fără veste din rosturile 
lor şi sunt îndepărtați fără motiv din 
funcțiunile publice pe cari le ocupă 
cu vrednicie, pentru satisfacerea mici- 
ior răzbunări ale unor mărimi locale 

“sau pentru plasarea unor partizani ne- 
pricopsiţi încă. 

Un nou caz, revoltător în ușurința 

ui, s'a petrecut la Oradea-Mare. Acolo 
funcționa până mai ieri, ca revizor 
şcolar al judeţului, amicul şi colabo- 
ratorul nostru di Gh. Tulbure, fost 
deputat și unul din cei mai distinși 
publicişti ai Ardealului. Legat printr'o 
continuitate de muncă de douăzeci de 
ani pe tărâmul cultural cu acest Bihor 
pe care îl cunoaşte şi îl iubește, dl 
Gh. Tulbure era unul din acei puţini 
` slujitori ai învățământului, a căror ac- 
tivitate luminată şi stăruitoare rodea 
din plin pentru binele tuturor. Dar, în 
loc să fie fericit că se bucură de co- 
laborarea unui om de valoare, azi 
când toți foştii notari de sat visează 
portofolii ministeriale (şi alte porto- 
folii, şi mai mănoase) dl dr. Anghe- 
lescu, ministrul de Instrucție publică, 


a găsit cu cale să-l trimeată în Ba- 
sarabia, la Chişineu, după ce o serie 
întreagă de anchete răuvoitoare s'au 
terminat cu elogii pentru revizorul | 
urgisit. 

Bineinţeles, di Gh. Tulbure a demi- ` 
sionat, şi a rămas să slujească pe 
aite căi cultura românească din Bihor. 
lar în postul său va fi numit un cu- 
noscut renegat, ai cărui copii nu ştiu 
încă româneşte, și care, să fie liniştit, - 
va sbura foarte curând de-acolo;de unde 
s'a cocoțat. 

Adresăm insă, firește, sincerile noastre 
felicitări, pentru acest inteligent act, 
dlui dr. Anghelescu... ’ 


Tăcere... Ni se pare foarte amu- 
zant chipul în care presa cunoscuților 
domni lacob Rozenthal și Albert Ho- 
nigman înțelege să se răsbune pentru 
toate frecuşurile suferite în paginele 
acestei reviste. O profundă şi veni- 
noasă tăcere înconjoară de pildă pe 
d! Octavian Goga ori decâteori repor- 
terii Adevărului sau Luptei, în exerci- 
tiul funcțiunei lor, ar trebui să-i po- 
menească numele. 

lată de pildă, partidul poporului a 
ținut o mare intrunire la Caracal pen- 
tru a sărbători alegerea dlui Octavian 
Goga ca preşedinte al organizaţiei 
judeţene din Romanați. Despre toate 
vorbeşte, Adevărul cu acest prilej, toate 
cuvântările le rezumează (cu foarte 
multă economie, dealtfel) toate infor- 
maţiile le dă (cu foarte puţină bună 

credință, dealtminteri) numai despre dl 
“Octavian Goga nu pomeneşte nimic... 

Foarte ingenios e:d! Brauer; dar dum- 
nealui nu vede: că e complect ridicol 
cu această ilariantă conspirație a tă- 
cerei? Exact deșteptăciunea struțului 
care, după cum se știe, când îşi bagă 
genialul său cap în nisip, i se pare 


-că totul a dispărut'din jurul lui; și, mai 


ales, primejdia care-l ameninţă! 

Sărmana Ida. DI Iacob Rozenthal, 
care ocolește cu atâta amabilă discre- 
ție activitatea politică a dlui Octavian 
Goga, e în schimb foarte nemulţumit 
de opera literară a acestuia, și-o 
spune cu glas tare (dar prin interme- 
-diul redactorilor săi) în Adevărul lite- 
rar. Acum de curând, distinsul esteti- 
cian dela taraba din strada Sărindar 
găseşte supărătoare una din poeziile 
din trecut ale directorului „Țărei Noa- 
stre“, în care e vorba de o oarecare 
Adă. Cerând dlui Octavian Goga de- 
Slușiri, am fost lămuriți cam aşa: 

— „intrun sat de pe Târnave, nu 
din Polonia, am văzut odată această 
solitudine a unei fete de evreu, care 
în mijlocul veseliei țăranilor, intr'o zi 
de Duminecă, neavând altceva de is- 
pășit decât vina de a fi copila odio- 
sului Barbă — putredă, cărciumarul 
din partea locului, a trezit în sufletul 
meu un sentiment viu de milă şi com- 
pătimire. O, e foarte mult de atunci. 
Eram şi eu abia un copilandru. Dela 
această fragedă vârstă însă, am putut 
face deosebirea între ovreiul cinstit 
care sufere de pe urma unor condam- 
nabile prejudecăți, şi  acaparatorul 
scârbos dela taraba unei cârciume sau 
a unei gazete. Pe fată o chema ida. 
Avea ochii verzi şi părul roşu. Culoa- 
rea lui și necesitatea rimei mi-au dat 
comparaţia fatală. Dar numai cetito- 
rul meschin poate vedea aci cacofo- 
nia, Cetitorii oneşti şi inteligenți au 
văzut simpatia mea pentru cei orop- 


siți. Am numeroase scrisori din partea. 


multor evrei cari mi-au mulțumit pen- 
tru aceste strofe, introduse de-atunci 
încoace în mai multe antologii evre- 
iești. Vedeţi deci, că am avut şi unele 
satisfacţii de pe urma  cacotoniilor 
mele!“ 


+ 

Dela Mediaș la Frankfurt. Nu e 
nici o legătură între cunoscutul salam 
ce se fabrică în micul orăşel din Târ- 
nava-mare şi excelenţii . cârnaţi cari 
poartă numele vechei cetăți germane. 
Alta este explicaţia acestui titlu. ‘In 
ziarul „Frankfurter Zeitung“ a apărut 
deunăzi un articol al dlui 
Brandsch, deputat în Camera dela Bu- 


curești, şi unul dintre conducătorii par-" 


tidului naţional german din România. 
Fruntașul sas, pornind cu plângerile 
sale dela Mediaş la Frankfurt, critică 
în cuvinte aspre Constituţia noastră 
actuală, oşândeşte cu multă delicateţe 
„balcanismul“ în mijlocul căruia i-a fost 
dat să trăiască, ș: se teme grozav de 
curentele reacționare care-i ameninţă, 
se vede, debila sa sănătate democrată. 
Povesteşte d. Rudolf Brandsch despre 
„nesocotirea drepturilor minorităţilor“, 
protestând împotriva nesocotirei con- 
diţiilor tratatului de pace, — şi se ştie 
câtă venerație e în Germania pentru 
stricta respectare a acestor condiţii, — 
iar la urmă, ca să nu se uite, mai 
pomeneşte incă odată că unirea sa- 
şilor din Ardeal cu România nu s'a 
făcut decât „pe baza unor anumite a- 
sigurări“. Altminteri, cine se mai în- 
doieşte ? — sașii nu se uneau... 


Nu vom trece pe dinaintea dlui Ru- 


-dolf Brandsch motivele pentru cari 


minoritatea săsească are dreptul să fie 
mulțumită cu şcoalele, cu bisericile, cu 
aşezămintele sale prospere, ocrotite de 
toată toleranța românească; îi putem 


„da de data aceasta un singur sfat, să 


treacă dela Frankfurt în Ruhr și să 
prezinte acolo petiția sa primului gê- 
neral francez pe care Po întâlni... 

Rudolf ` 


Competență. — Ne-am arătat aici, 
în multe rânduri, mirarea noastră pro- 
fundă, și oarecare desgust se înțe- 
lege, pentru persistentul amestec, cu 
vreme şi fără vreme, al unei bune 
părți din presa „independentă“ dela 
Bucureşti în treburile noastre din Ar- 
deal. Oameni de curând sosiți din Ga- 
liția, unde aveau: atât de puţin contact 
cu problemele naţionale românești 
intervin in Ade il politice dela 
noi, exprimă păreri in materie de 
deosebire confesională, jură pe ho- 
tărările dela Alba-Iulia și se cred, de- 
adreptul, urmaşii tradiţiei gazetăriei 
transilvănene de pe vremea lui Gheor- 
ghe Bariț. Pe ei îi: cheamă Paukerow, 
Braunstein sau Schulder, dar ei sunt 
cei mai îndăriiți apărători ai „intere- 
selor ardeleneșşti.“ Ei sunt mai greco- 
catolici decât mitropolitul dela Blaj, 
mai ortodocși decât consistorul din 
Sibiu și mai regiohalişti decât redac- 


torii dela „Patria“... Și totuş, habar. 


mau nici de viața, nici de trecutul, 
nici de 'oamenii Ardealului. 

Ultima dovadă e măruntă,.dar elo- 
cventă. Dimineaţa, care a comemorat 
şi ea printrun „creștin“ Oarecare ani- 
versarea morței lui Șaguna, scrie că 
marele archiereu s'a născut la... Răşi- 
nari. Simpaticele competenţe nu ştiu 
despre originea  macedo-română a 
mitropolitului Şaguna, nu ştiu că s'a 
născut la Mişcolţ şi cred că dacă 
acesta a fost înmormântat la Rășinari, 
tot acolo a văzut și lumina zilei. 

Dimineața are însă, totuşi, o com- 
pensație mângăitoare: la Răşinăreni 
sa născut d. Octavian Goga. 

Bibliografie: ;„Cosinzeana“ nr. 13 
din 10 Iulie, cu un frumos articol în 
memoria lui Şaguna, proză şi versuri, 
între cari remarcăm drăguța poezidară 
de două strofea Mariei Ciobanu, care 
aşa se vede, ne face plăcerea să re- 
vină din când în când în câmpul poeziei. 

„Gazeta şcoalei“. Revistă a corpului 





didactic primar, apare în Craiova sub 
conducerea unui comitet. Nrile 6—7. 
au articole din domeniul învățămân- 
tutui şi informaţii şcolare. 

„Ramuri“ nr. 13 Craiova, sub direcţia. 
dlui Niculae Iorga. Proză de N. lorga. 
şi D. Călinescu, o nuvelă de Gottiried 
Keller tradusă în româneşte de Virgil 


` Tempeanu și versuri de C. Cristea, 


Eugeniu Victor, Maria A. Nour, Geoge 
Voevidca, Voibură Poiană, M. Candrea 
şi Gh. V. Butnar. 

„Gemina“, noua revistă timişoreană, 
vrea să fie un organ oficial al mu- 
zeului bănăţean din Timişoara. Nrul 1 
ne dă descrierea şi istoricul acelui 
muzeu, apoi raportul dlui dr. Roska 
despre . săpăturile arheologice dela 
Periamoș. Săpăturile arheoloțice s'au 

-făcut şi în Cenad, la granița dinspre 
Jugolavia, despre cari scrie un bun ar- 
tizol di G. P. Altcum aproape toate 
articolele au acelaș iscălitură a dlui 
director regional George |. Postelnicu. 

Afară de articole din domeniul ar- 
heologiei şi numismaticei revista va 
mai publica și studii asupra folklorului, 
obiceiurilor, graiului şi legendelor po- 
porului nostru din Ranat. 

Aşa, cum se prezintă numărul de 
faţă şi cum se vor prezinta de sigur 
şi cele viitoare, revista „Gemina“ face 
foarte bune servicii. E un muzeu de 
bogății naţionale, o icoană a trecutului 
și prezentului, de-ac:ea o recoman- 
dăm cu toată căldura. 

„Democraţia“, revistă lunară, apare la 
București sub direcţia unui comitet în 
„frunte cu di Ai. Alimăneşteanu. Nrii 
6—7 pe lunie şi lulie, un număr dublu 
de 100 pagini, cuprind articole poli- 
` tice, sociale, militare şi o bogată bib- 
liografie. Articolul prim e scris de C. 
Bougl€, profesor al facultăţii de litere 
din Paris. Nu înţelegem, de ce nu se 
dă acest articol în traducere romà- 
nească. Ori „Democraţia“ e scrisă 
numai pentru cei cari ştiu franțuzeşte ? 

